CELEX: 31983R1327
Language: el
Date: 1983-05-27 00:00:00
Title: Κανονισμός (ΕΟΚ) αριθ. 1327/83 της Επιτροπής της 27ης Μαΐου 1983 που τροποποιεί τον κανονισμό (ΕΟΚ) αριθ. 2545/81 περί καθορισμού των λεπτομερειών εφαρμογής των μέτρων για τη διάθεση της ζάχαρης που παράγεται στα υπερπόντια γαλλικά διαμερίσματα

Avis juridique important

|

31983R1327

Κανονισμός (ΕΟΚ) αριθ. 1327/83 της Επιτροπής της 27ης Μαΐου 1983 που τροποποιεί τον κανονισμό (ΕΟΚ) αριθ. 2545/81 περί καθορισμού των λεπτομερειών εφαρμογής των μέτρων για τη διάθεση της ζάχαρης που παράγεται στα υπερπόντια γαλλικά διαμερίσματα  

Επίσημη Εφημερίδα αριθ. L 139 της 28/05/1983 σ. 0011 - 0011 Φινλανδική ειδική έκδοση: Κεφάλαιο 3 τόμος 16 σ. 0113  Ισπανική ειδική έκδοση: Κεφάλαιο 03 τόμος 27 σ. 0224  Σουηδική ειδική έκδοση: Κεφάλαιο 3 τόμος 16 σ. 0113  Πορτογαλική ειδική έκδοση : Κεφάλαιο 03 τόμος 27 σ. 0224 

***** ΚΑΝΟΝΙΣΜΟΣ (ΕΟΚ) αριθ. 1327/83 ΤΗΣ ΕΠΙΤΡΟΠΗΣ  της 27ης Μαΐου 1983  που τροποποιεί τον κανονισμό (ΕΟΚ) αριθ. 2545/81 περί καθορισμού των λεπτομερειών εφαρμογής των μέτρων για τη διάθεση της ζάχαρης που παράγεται στα υπερπόντια γαλλικά διαμερίσματα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 9 παράγραφος 6,  Εκτιμώντας:  ότι λόγω της προβλεπομένης αλλαγής του νομίσματος που χρησιμεύει για τον καθορισμό του στοιχείου ναύλου Καραϊβικής-Ηνωμένου Βασιλείου, το οποίο αναφέρεται στο άρθρο 3 πρώτο εδάφιο του κανονισμού (ΕΟΚ) αριθ. 2545/81 της Επιτροπής (3), πρέπει, για πρακτικούς λόγους, να εκλείψει η αναφορά στο νόμισμα αυτό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 πρώτο εδάφιο πρώτη περίπτωση του κανονισμού (ΕΟΚ) αριθ. 2545/81, οι όροι «καθορισμένο σε λίρες στερλίνες» απαλείφονται.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 74 της 18. 3. 1982, σ. 1.  (3) ΕΕ αριθ. L 248 της 1. 9. 1981, σ. 50.